“เอกชัยการแพทย์” ลุยโรดโชว์ 6 ก.ค.นี้ พร้อมขายหุ้น 166.8 ล้านหุ้น
“เอกชัยการแพทย์” หรือ EKH ผู้ดำเนินธุรกิจโรงพยาบาลเอกชน เตรียมลุยโรดโชว์จังหวัดสมุทรสาคร-กรุงเทพฯ 6 ก.ค. และ 8 ก.ค.นี้ จ่อขาย IPO จำนวน 166.80 ล้านหุ้น คาดเคาะราคาหุ้นได้ช่วงกลางเดือนนี้ เข้าซื้อขาย SET โดยมี บล. ฟินันเซีย ไซรัส ที่ปรึกษาทางการเงินและ Lead Underwrite
6 ก.ค. 2559

นพ.อำนาจ เอื้ออารีมิตร ผู้อำนวยการโรงพยาบาลเอกชัย ผู้ดำเนินการโดยบริษัท เอกชัยการแพทย์ จำกัด (มหาชน) หรือ EKH เปิดเผยว่า บริษัทเตรียมนำเสนอข้อมูลบริษัทต่อนักลงทุนทั่วไป (โรดโชว์) ร่วมกับบริษัทหลักทรัพย์  ฟินันเซีย ไซรัส จำกัด (มหาชน) ที่ปรึกษาทางการเงินและผู้จัดการการจัดจำหน่ายและรับประกันการจำหน่ายที่ จังหวัดสมุทรสาครและจังหวัดกรุงเทพมหานคร ในวันพุธที่ 6 กรกฎาคม 2559 และวันศุกร์ที่ 8 กรกฎาคม 2559 เพื่อเป็นการให้ข้อมูลต่อนักลงทุนให้มีความเข้าใจในศักยภาพของ EKH คาดว่าจะสามารถเข้าจดทะเบียนในตลาดหลักทรัพย์แห่งประเทศไทย  (SET) หมวดธุรกิจการแพทย์ ได้ในช่วงต้นไตรมาส 3/2559
ทั้งนี้โรงพยาบาลเอกชัย จำกัด (มหาชน) หรือ EKH เป็นโรงพยาบาลเอกชนชั้นนำในจังหวัดสมุทรสาคร ซึ่งให้บริการเฉพาะลูกค้าทั่วไปที่ชำระเงินเอง  โดยมีกลุ่มผู้ป่วยที่เข้ามาใช้บริการทั้งจากคนในพื้นที่จังหวัดสมุทรสาครและ จังหวัดใกล้เคียง ซึ่งเปิดให้บริการมากว่า 10 ปี โดดเด่นเรื่องบุคลากรทางการแพทย์ที่มีความเชี่ยวชาญและประสบการณ์ในแต่ละ สาขา โดยเฉพาะด้านสูติ-นรีเวช และกุมารเวช ที่มีความเชี่ยวชาญสูงเป็นพิเศษ รวมถึงแพทย์ผู้เชี่ยวชาญเฉพาะด้านอื่นๆ ซึ่งปัจจุบัน โรงพยาบาลฯ มีการให้บริการทางการแพทย์ครอบคลุม 16 ศูนย์ มีเตียงที่เปิดให้บริการ 86 เตียง และมีห้องตรวจทั้งหมด 38 ห้อง สามารถรองรับผู้ป่วยนอกได้ถึง 716 คนต่อวัน พร้อมด้วยเครื่องมือและอุปกรณ์ทางการแพทย์ที่ทันสมัย
โดยบริษัทมีจุดเด่นทางธุรกิจโดยมีแพทย์ผู้เชี่ยวชาญทางด้านสูตินรีเวชและกุมารเวชที่ เกี่ยวข้องกับแม่และเด็ก รวมถึงมีศูนย์อุบัติเหตุฉุกเฉินที่สามารถรองรับอุบัติเหตุได้ตลอด 24 ชั่วโมง มีรายได้จากทั้งสามกลุ่มมากกว่า 50% จากสัดส่วนคนไข้ IPD 53% และคนไข้ OPD 47% โดยมีผู้ใช้บริการเพิ่มขึ้นทุกปีเฉลี่ยร้อยละ 10 เช่นเดียวกับรายได้ในช่วง 3 ปีที่ผ่านมาเติบโตเฉลี่ยร้อยละ 10 สาเหตุหลักจากโรงพยาบาลตั้งอยู่ในจังหวัดที่มีการขยายตัวของประชากรอัตราการ เกิดใหม่ของทารกสูง
ประกอบกับอยู่ในพื้นที่เขตอุตสาหกรรมซึ่งทางโรงพยาบาลสามารถรองรับเหตุเหตุ ฉุกเฉิน ได้ตลอดเวลา โดยการระดมทุนครั้งนี้ EKH จะนำไปสร้างศูนย์กุมารเวชแห่งใหม่ ขนาด 50 เตียง เพื่อรองรับการรักษาพยาบาลสำหรับเด็กทั้งผู้ป่วยนอกและผู้ป่วยใน ซึ่งจะใช้งบลงทุน 200 ล้านบาท คาดว่าจะเริ่มก่อสร้างภายในปี 60 คาดจะแล้วเสร็จพร้อมเปิดให้บริการในต้นปี 62 และส่วนที่เหลือจะใช้ปรับปรุงอาคารเดิม และใช้เป็นเงินทุนหมุนเวียน” นพ.อำนาจ กล่าว
ด้านนายสมภพ กีระสุนทรพงษ์ กรรมการผู้อำนวยการบริษัทหลักทรัพย์ ฟินันเซีย ไซรัส จำกัด (มหาชน) ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่าย หุ้นสามัญเพิ่มทุนบริษัท เอกชัยการแพทย์ จำกัด (มหาชน) หรือ EKH กล่าวว่าการนำเสนอข้อมูล (โรดโชว์) ต่อนักลงทุนในครั้งนี้เพื่อให้นักลงทุนมีความเข้าใจ ในศักยภาพของโรงพยาบาล ที่แข็งแกร่ง โดยการนำเสนอข้อมูลครั้งนี้คาดว่าจะได้รับความสนใจจากนักลงทุนอย่างล้นหลาม ทั้งจากประชาชนในจังหวัดสมุทรสาครที่รู้จักโรงพยาบาล เอก ชัยเป็นอย่างดีรวมทั้งนักลงทุนในจังหวัดกรุงเทพมหานคร โดย EKH มีความสามารถในการทำกำไรสูง มีฐานะทางการเงินที่แข็งแกร่ง ด้วยบุคลากรทางการแพทย์ที่เชี่ยวชาญการบริการที่มีคุณภาพ พร้อมทั้งโอกาสในการเติบโตจากศูนย์กุมารเวชแห่งใหม่ ประกอบกับอุตสาหกรรมการแพทย์ที่มีการเติบโตอย่างต่อ เนื่อง
“EKH เป็นอีกหนึ่งบริษัทที่มีความน่าสนใจสำหรับนักลงทุน ซึ่ง EKH จะเข้าซื้อขายใน SET ประมาณช่วงต้นไตรมาส 3/59   คาดว่าภายหลังการโรดโชว์จะสามารถกำหนดราคาเสนอขายหุ้นสามัญเพิ่มทุนได้ โดยโรงพยาบาลเอกชัย เป็นอีกหนึ่งบริษัทจดทะเบียนที่มีศักยภาพในการเติบโตสูง ทั้งรายได้และกำไร การเข้ามาระดมทุนในตลาดหลักทรัพย์ครั้งนี้จะเป็นอีกปัจจัยสำคัญที่ทำให้โรง พยาบาลฯ มีการเติบโตอย่างโดดเด่นในอนาคตจากการรองรับผู้ป่วยศูนย์กุมารเวชได้เพิ่ม ขึ้น” นายสมภพกล่าว
โดยปัจจุบัน โรงพยาบาลเอกชัย มีทุนจดทะเบียนจำนวน 300 ล้านบาท และมีทุนจดทะเบียนที่ออกและเรียกชำระแล้วจำนวน 216.60 ล้านบาท แบ่งเป็นหุ้นสามัญจำนวน 433.20  ล้านหุ้น มูลค่าที่ตราไว้หุ้นละ 0.50 บาท ภายหลังการเสนอขายหุ้นสามัญเพิ่มทุนต่อประชาชนในครั้งนี้ โรงพยาบาลฯ จะมีทุนจดทะเบียนชำระแล้วเป็น 300 ล้านบาท โดยมีกลุ่มเอื้ออารีมิตร และกลุ่มตั้งสัจจะพจน์ เป็นผู้ถือหุ้นใหญ่ของโรงพยาบาล ถือหุ้นสัดส่วน 19.26% และ 17.87% ตามลำดับ ภายหลังการเสนอขายหุ้น IPO     
สำหรับผลประกอบการงวดไตรมาส 1/2559 โรงพยาบาลฯ มีรายได้รวมอยู่ที่ 119.23 ล้านบาท คิดเป็นการปรับเพิ่มขึ้น 21.51 ล้านบาท หรือร้อยละ 21.56 จากงวดเดียวกันของปีก่อนอยุ่ที่ 98.08 ล้านบาท ซึ่งเป็นรายได้จากผู้ป่วยนอก (OPD)  55.08 ล้านบาท และรายได้จากผู้ป่วยใน (IPD)  62.45 ล้านบาท เป็นผลจากลูกค้าที่เข้ามาทำการรักษาเพิ่มสูงขึ้นจากความเชื่อมั่นของผู้ใช้ บริการ ทั้งลูกค้าทั่วไป  และลูกค้าคู่สัญญา ส่งผลให้โรงพยาบาลฯ มีกำไรสุทธิเพิ่มขึ้นอยู่ที่17.67 ล้านบาท  คิดเป็นการปรับเพิ่มขึ้น 10.79 ล้านบาท หรือร้อยละ 156.83 จากงวดเดียวกันของปีก่อนอยุ่ที่ 6.88 ล้านบาท สำหรับผลประกอบการในปี 2558 บริษัทฯ มีรายได้รวมอยู่ที่ 438.61 ล้านบาท กำไรสุทธิอยู่ที่ 48.57 ล้านบาท     